paragraph_text: Ministarstvo državne sigurnosti (kin.: 中华人民共和国国家安全部, Zhōnghuá rénmín gònghéguó guójiā ānquán bù) je ministarstvo Narodne Republike Kine koje djeluje kao obavještajna i sigurnosna služba Kine. Poznato je i pod engleskim nazivom Ministry of State Security (MSS). Ministarstvo državne sigurnosti je osnovano 1983. godine. Zaduženo je za obavještajno djelovanje u stranim državama, protuobavještajno djelovanje, domovinsku sigurnost i političku kontrolu i nadzor. Sjedište ministarstva je u Pekingu.